Rosica (Baltkrievija)
Šis raksts ir par ciemu Baltkrievijā. Par citām jēdziena Rosica nozīmēm skatīt nozīmju atdalīšanas lapu. Rosica (baltkrievu: Росіца, krievu: Росица) ir ciems Baltkrievijas ziemeļos, Vitebskas apgabala Vjerhņadzvinskas rajonā. Izvietojusies Rosicas ezera krastā, 19 kilometrus no rajona centra Vjerhņadzvinskas un 5 kilometrus no Latvijas—Baltkrievijas robežas. Rosicai cauri tek Rosicas upe. Rosicā atrodas katoļu baznīca (celta 1911. gadā, atjaunota 2010. gadā). 1864. gadā celta pareizticīgo baznīca, kas nav saglabājusies. 1920. gadā pēc Latgales atbrīvošanas pilsēta atradās Latvijas pakļautībā. Vēlāk Latvija sarunās ar Krieviju atteicās no Rosicas un apkārtējām zemēm apmaiņā pret papildu teritoriju Abrenes apriņķa ziemeļos. 1943. gada 16. februārī latviešu policijas bataljoni operācijas "Ziemas burvība" ietvaros nogalināja 1528 ciema un apkārtējās teritorijas iedzīvotājus, bet jaunākos aizveida uz Salaspils koncentrācijas nometni,[nepieciešama atsauce] tādējādi ciema iedzīvotāju skaits būtiski samazinājās un mūsdienās ir vairākas reizes mazāks nekā 20. gadsimta sākumā.